Mela Casal

**Dolores de los Milagros Casal Devesa**, artisticamente coñecida como "**Mela Casal**", nada en Rodiño Grande (Sergude, Boqueixón) en 1948, é unha actriz galega.

## Traxectoria 
Fíxose popular para os espectadores galegos polo seu papel da alcaldesa de Portozás, Celia Rei, na serie *Mareas vivas* e posteriormente foi unha das protagonistas doutra serie de ficción de éxito da TVG, *A vida por diante*, emitida entre xaneiro de 2006 e decembro de 2007.

En televisión ten colaborado ademais noutras producións como *Nada es para siempre* (Antena 3), sen esquecer o seu papel de Socorrito en *Luar*. Entre as súas incursións en cine cabe destacar a súa participación en títulos como *Sei quen es*, de Patricia Ferreira Mañá, en 2000, *O lapis do carpinteiro* de Antón Reixa en 2003 e *O ano da carracha*, de Jorge Coira, en 2004, así como varias curtametraxes.

Nos últimos anos participou en producións galegas coma a película *Pradolongo* (2008) ou o telefilme *O club da calceta* (2009).

Estivo nomeada ó Premio Mestre Mateo á mellor actriz protagonista en 2008 pola súa interpretación de Sofía en *A vida por diante*. Tamén conta cunha grande experiencia teatral.

## Cine 
* *Martes de carnaval* (1991), de Fernando Bauluz e Pedro Carvajal.
* *Huidos* (1993), de Sancho Gracia.
* *O párroco embaucado* (1994), de José Carlos Soler (curtametraxe)
* *Contos de Alentraia: Tornabón* (1994), de Jorge Coira e José Carlos Soler. Como Meiga.
* *A metade da vida* (1994), de Raúl Veiga.
* *A todo tren* (1995), de Liida Mosquera (curtametraxe).
* *Cando volvas ó meu lado* (1999), de Gracia Querejeta. Como Clienta.
* *Sei quen es* (2001), de Patricia Ferreira Mañá. Como Encargada hemeroteca.
* *Inútil* (2001), de Paco Rañal.
* *O lapis do carpinteiro* (2003), de Antón Reixa. Como Lavandeiro.
* *O ano da carracha* (2004), de Jorge Coira. Como Nai de Fran.
* *Voarei lonxe* (2005), de Belén Vidal (curtametraxe).
* *Adeus edrada?* (2005), de Rubén Riós.
* *Pradolongo* (2008), de Ignacio Vilar. Como Maruxa.
* *Conexão* (2009), de Leonel Vieira.
* *O club da calceta* (2009), de Antón Dobao.
* *Vilamor* (2008), de Ignacio Vilar. Como Anuncia.
* *Sinbad* (2011), de Antón Dobao. Como Aurora.
* *A esmorga* (2014), de Ignacio Vilar.Como Nonó.
* *Little Galicia* (2015), de Alber Ponte. 
* *The Rebel* (2018), de Óscar Doviso. Como Margaret Pearse.
* *A illa das mentiras* (2020), de Paula Cons. Como Julia.
* *María Solinha* (2020), de Ignacio Vilar. Como Palmira.
* *Cuñados* (2021), de Toño López. Como Aurelia.
* *A mazá dourada* (2022), de Jaime Chávarri. Como Federica.
* *Amigos hasta la muerte* (2023), de Javier Veiga. Como doutora Escrigas.
* *+Cuñados* (2024), de Luis Avilés. Como Aurelia.

## Televisión 
* *Unha de romanos* (1989), de Xaime Fandiño.
* *Luar* (1992). Como Socorrito.
* *Pratos combinados* (1997). Como clienta.
* *Nada es para siempre* (1999-2000), de Emilio McGregor e outros. Como Profesora Chacón.
* *Mareas vivas* (1998-2001), de Antón Reixa e Eduardo McGregor. Como Alcaldesa Celia Rei.
* *Terra de Miranda* (2001-2002). Como Eladia.
* *As leis de Celavella* (2004). 
* *A vida por diante* (2006-2007), de Carlos Sedes. Como Sofía Fornas.
* *Padre Casares* (2009). Como Asunción.
* *Mar libre* (2010). Como María.
* *Escoba!* (2011-2014). Como Antonia.
* *Fariña* (2018), Antena 3. Como nai de Sito Miñanco.
* *A desorde que deixas* (2020). Como nai de Viruca.
* *Un asunto privado* (2022). Como monxa.
* *El caso Asunta* (2024). Como madriña.

## Teatro 
* *Estima* (2003), da compañía Pífano.

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Mela Casal en AVG de Culturagalega.org